 Xasan Cabdi Ibraahim waa Aabbe dhalay 8 carruur oo ay Hooyaddood nooshahay, waa Ganacsade tuuladan degenaa sida uu sheegay muddo 14 sannadood ah, isagoo waramayey Wariyaha oo meheradiisa kula kulmay wuxuu tilmaamay in Abbaarta deegaanka ka jirtaa tahay tii ugu horaysay ee soo marta deegaankan intii uu ku noolaa, waxaanu yidhi; Meeshan abaar xunbaa ka jirta oo dad iyo duunyo saameysay. 